### Resume

Forvaltningen har på baggrund af skitseforslaget for krydset [adresse]Vardevej arbejdet med, hvordan klimatilpasning og vandhåndtering på terræn kan indarbejdes i forbindelse med anlægsprojektet. Der søges anlægsbevilling på 0,4 mio. kr.

### Sagsfremstilling

Med vedtagelsen af [adresse] klimaplan fra 2020 blev det besluttet, at der skulle udarbejdes en revideret klimatilpasningsplan. Den nu opdateret klimatilpasningsplan er udgangspunktet for arbejdet med den nødvendige klimatilpasning, så risici for oversvømmelser minimeres.

Klimatilpasningsplanen har en målsætning om, at vi sammentænker løsninger til håndtering af vand på terræn og sætter forkus på merværdier, bl.a. i form af spændende byrum, ny natur og rekreative muligheder.

Klimatilpasning af [adresse] kræver fortsat en stor indsats og det vil kræve store investeringer at beskytte byen og infrastrukturen mod fremtidige oversvømmelser. Håndteringen af vand i byen kræver plads. Plads, som ofte ikke er til stede, da byen har udviklet sig gennem årene uden megen hensyntagen til vandet.

Når muligheden opstår, bør vi derfor overveje om klimatilpasningen kan blive en del de anlægsprojekter, som vi i forvejen står overfor.

Forvaltningen præsenterer på mødet oplæg til indarbejdelse af forskellige LAR-elementer (Lokal Afledning af Regnvand) i forbindelse med krydsombygningen af [adresse]. Skitseforslaget er et konkret bud på, hvordan der kan skabes plads til vandet, hvor det gør mindst skade samt opnås merværdi og synergier ved at indtænke klimatilpasning i et kommende vejprojekt.

[adresse]/Vardevej medfører nedlæggelse af en række p-pladser i midterrabatten samt flytning af pølsevognen på [adresse]. Derfor opstår muligheden for at udnytte midterrabatten til vandhåndtering af regnvand fra et ganske stort vandopland nord for [adresse]. Regnvandet kan i dag, og ikke mindst i fremtiden, give udfordringer med oversvømmelse på kørebanen øst for krydset og i området omkring. Ved at styre vandet fra den vestlige del af [adresse] videre til [adresse], kan omfanget og hyppigheden af fremtidige oversvømmelser minimeres. Ydermere kan det lille grønt areal, som opstår ved forlægning af svingbaner og cykelsti, ligeledes udnyttes til brug for tilbageholdelse af regnvand. Det kan ske ved en eventuel fremtidig afkobling af tagvandet fra de nærlæggende etageboliger. De forskellige tilføjede LAR-elementer vil tilsammen kunne skabe en rekreativ værdi og bidrage til en blå-grøn struktur centralt i byen.

### Økonomi

![](data:image/png;base64...)

Figur 1 sagens økonomiske konsekvenser

Opsummering af de bevillingsmæssige konsekvenser

Sagen medfører, at der gives anlægsbevilling og afsættes rådighedsbeløb på 0,4 mio. kr. i 2023 til klimatilpasning på [adresse]. Udgiften finansieres af pulje til Infrastruktur, hvor der er i 2023 er et ikke disponeret budget på 2,467 mio. kr. til finansiering af denne og øvrige sager undervejs. I pulje til Infrastruktur forventes der pt. overført 8,951 mio. kr. fra 2022 til 2023 ifm. overførselssagen.

Afledt drift

Der er afledt drift i 2024 på 86.000 kr., faldende til 45.000 kr. i 2025 og 3.500 kr. i 2026-2028. Fra 2029 og frem er den afledte drift på 3.000 kr.

Den afledte drift vedrører vedligehold af linjedræn og beplantninger udover, hvad der i forvejen er angivet til beplantninger i forbindelse med krydsombygningen.
Udgifterne vedr. afledt drift indgår i budgetlægningen for 2024-2027 – spor 2.

Høring
Økonomi & Controlling har ingen bemærkninger af bevillingsmæssig karakter.

### Klima og resiliensvurdering

Når byens udfordringer med vand indtænkes og håndteres på terræn, skabes som udgangspunkt en merværdi. Samtidig sikres en robust vandhåndtering med rekreative byrum, der fremmer byens blå-grønne struktur.

### Sagens videre forløb

Sagen skal behandles af Økonomiudvalget og byrådet. Sagen sendes til orientering i Klima-, Natur- og Miljøudvalget.

### Teknik- og Miljødirektøren indstiller,

|  |  |
| --- | --- |
| at | udvalget drøfter, hvorvidt der skal indarbejdes klimatilpasning, i form af LAR-elementer, i forbindelse med krydsombygningen af [adresse]Vardevej |
| at | de bevillingsmæssige konsekvenser godkendes jf. bevillingsskema under afsnittet økonomi |

### Beslutning

Anbefalet, herunder at der indarbejdes klimatilpasning i.f.a. LAR-elementer.

Udvalget tilkendegav samtidigt, at der ønkes afholdt et fællesmøde om fremtidige finansieringsprincipper mellem udvalget, [adresse] og Klima-, Natur & Miljøudvalget.